Deuxème chapitre : Traduction du roman yedlisen, yeqqar bla aḥbas. Mazal ur yezmir ara ad yeffeɣ seg wexxam, d acu kan yuɣal yettkal ɣaf yiman-is am usḍal, asels n yicṭiḍen. Yeqqel yettɣaama-d yid-nneɣ ɣer ṭabla, tikwal yebed-d awalen iẓidanen d Germin. Yuɣal yers ula d isuɣan-is ḥebsen, yuɣal am tamrilt, ad d yekkar tafejrit ad yeẓal, ad yeqqim yid-nneɣ ɣer lemida ad yessewyid-nneɣ ifekki, seyin ad yuɣal ɣer tnarit alma wwiɣ-as-d aɣmis. Mi yekkfa isalen, ad yezzi ɣer walug-is ad yeṭṭef imru-nes ad yettaru alma d tenasfa n wass, sin ad yeṭes ciṭ, mi id yekkar ad yeṭef adlis ad yettu iman-is deg-s alma yeɣli-d ṭelam. Yiwen yiḍ yussa-d ɣur-i ɣer texxam-t : _Ilaq ad ad teɣreḍ amaru-agi, isem-is Malek Bennabi, d argaz lɛali, ahat ur yettwafham ara maca tiktiwin yellan deg uqqarru-s tewafhament.